สร้างพลังใจสู้ภัย โควิด-19 โอสถสภา ช่วย โรงพยาบาลทั่วไทย
วันนี้มนุษยชาติไม่เฉพาะในประเทศไทย แต่ทั่วทั้งโลกต้องประสบกับความทุกข์ยากอย่างแสนสาหัสจากการแพร่ระบาดของไวรัสโควิด-19 มีผู้ป่วยติดเชื้อทั่วโลกกว่า 2 ล้านคน และเสียชีวิตอีก 170000 กว่าคนนับเป็นวิกฤติร้ายแรงครั้งใหญ่สุดที่โลกต้องเผชิญนับตั้งแต่สงครามโลกครั้งที่ 2 ทำให้ทุกคนต้องร่วมมือร่วมใจ สร้างพลังให้เป็นหนึ่งเดียว เพื่อก้าวผ่านความทุกข์ยากที่เกิดขึ้นไปให้ได้บริษัท โอสถสภา จำกัด (มหาชน) หรือชื่อเดิม เต๊กเฮงหยู ซึ่งดำเนินธุรกิจมานานกว่า 129 ปี เป็นอีกหนึ่งภาคเอกชนที่เข้ามามีส่วนร่วมช่วยเหลือเติมพลังใจสู้วิกฤติครั้งนี้ ตามเจตนารมณ์ของการก่อตั้งบริษัทนางวรรณิภา ภักดีบุตร กรรมการผู้จัดการใหญ่ บมจ.โอสถสภา กล่าวว่า โอสถสภาได้ยึดมั่นถึงผู้มีส่วนได้ส่วนเสียทั้ง 5 ฝ่าย ได้แก่ ผู้บริโภค พันธมิตรทางธุรกิจ พนักงาน ผู้ถือหุ้น ตลอดจนชุมชนและสังคม มาโดยตลอดเมื่อต้องเผชิญกับการแพร่ระบาดของไวรัสโควิด-19 ที่ส่งผลกระทบต่อเศรษฐกิจ วิถีชีวิต และพฤติกรรมของผู้บริโภค บริษัทจึงพร้อมจะยืนเคียงข้างทุกฝ่ายเพื่อฟันฝ่าอุปสรรคนี้ไปด้วยกันนับตั้งแต่เดือนมีนาคม 2563 เป็นต้นมา บริษัทได้เป็นส่วนหนึ่งในการช่วยเหลือคนไทยจากภัยการระบาดของโควิด-19 ด้วยการมอบผลิตภัณฑ์ ความช่วยเหลือ และเงินสมทบทุนเพื่อร่วมสู้ภัยโควิด-19อีกทั้งยังเน้นเสริมแรงป้องกันและสนับสนุนการดูแลรักษาผู้ป่วยผ่านหน่วยงานต่างๆ รวมถึงหน่วยงานสาธารณสุข ซึ่งเป็นแนวหน้าในการรับมือวิกฤติโควิด-19 พร้อมส่งต่อความห่วงใยจากลูกค้าเอ็ม-150 สู่บุคลากรทางการแพทย์ในช่วงที่ผ่านมาบริษัทได้กระจายการสนับสนุนในรูปแบบต่างๆไปยังหน่วยงานสาธารณสุข และหน่วยงานด้านต่างๆ รวมเป็นมูลค่าแล้วกว่า 40 ล้านบาท นางวรรณิภา กล่าวนางวรรณิภา ยังกล่าวอีกว่า บริษัทได้มุ่งมั่นและร่วมเคียงข้างคนไทยฝ่าฟันวิกฤติโควิด-19 ผ่าน โครงการโอสถสภา พลังฮึดสู้เพื่อคนไทย โดยให้การสนับสนุนและช่วยเหลือภาคส่วนต่างๆ ต่อสู้กับการระบาดของเชื้อไวรัสโควิด-19สิ่งที่บริษัทได้ดำเนินการนั้น ประกอบด้วยกิจกรรมการสนับสนุนต่างๆ อาทิ สนับสนุนหน่วยงานด้านสาธารณสุข ส่งมอบผลิตภัณฑ์เครื่องดื่มและสเปรย์แอลกอฮอล์ รวมมูลค่ากว่า 20 ล้านบาทให้แก่โรงพยาบาล ต่างๆ อาทิ สถาบันบำราศนราดูร ทุกวันเป็นระยะเวลา 3 เดือน เพื่อเป็นกำลังใจแก่บุคลากรทางการแพทย์นอกจากนี้ ยังส่งมอบผลิตภัณฑ์ให้แก่เจ้าหน้าที่ของหน่วยงานสาธารณสุขอื่นๆ ที่มีส่วนสำคัญในการปฏิบัติหน้าที่ลงพื้นที่เพื่อตรวจสอบและควบคุมโรคได้แก่ กรมควบคุมโรค และ กรมวิทยาศาสตร์การแพทย์ทีมวิศวกรของบริษัทยังได้ทำงานร่วมกับโรงพยาบาลและสถาบันการศึกษาในการออกแบบและผลิตอุปกรณ์การแพทย์เพื่อช่วยเหลือผู้ป่วยโควิด-19 ด้วยได้แก่ ตู้ความดันลบ ตู้คัดกรองผู้ป่วยโควิด-19 สำเร็จรูป และแคปซูลแรงดันลบสำหรับเคลื่อนย้ายผู้ป่วยโควิด-19 รวมมูลค่ากว่า 10 ล้านบาท อุปกรณ์ต่างๆเหล่านี้ได้มอบให้แก่โรงพยาบาลในกรุงเทพมหานคร สมุทรปราการ พระนครศรีอยุธยา และสระบุรีบริษัทยังร่วมกับทุกหน่วยงานในกิจกรรมต่างๆ เช่น การจัดส่งทัพ เอ็ม-150 พร้อมผลิตภัณฑ์เครื่องดื่มรวมมูลค่ากว่า 5 ล้านบาท ลงพื้นที่ร่วมกับหน่วยงานต่างๆ ตั้งแต่เดือนมีนาคมเป็นต้นมา ทั้งการร่วมภารกิจ Big Cleaning กับกองทัพบก จิตอาสาพระราชทาน และ จนท.กทม. ทำความสะอาดและฆ่าเชื้อในพื้นที่สาธารณะต่างๆ ในกรุงเทพฯรวมทั้งมอบถังแช่เย็นพร้อมผลิตภัณฑ์เครื่องดื่มเพื่อช่วยเติมพลังและกำลังใจให้แก่เจ้าหน้าที่ที่ปฏิบัติงานในจุดตรวจคัดกรองโควิด-19 ทั้ง 19 แห่งทั่วกรุงเทพฯอีกทั้งยังเป็นสื่อกลางส่งพลังและกำลังใจจากประชาชนคนไทยไปถึงเจ้าหน้าที่ที่ทำงานอย่างทุ่มเทเสียสละ ผ่านแคมเปญ แต้มเอ็มสู้โควิด-19 คุณให้แต้ม เราบริจาคเงินเพื่อโรงพยาบาลทั่วไทย ของแบรนด์เอ็ม-150เพื่อเปิดโอกาสให้คนไทยได้ร่วมส่งพลังฮึดสู้ให้บุคลากรทางการแพทย์ทั่วประเทศด้วยการนำแต้มเอ็ม 1 แต้ม มาเปลี่ยนเป็นเงินบริจาค 1 บาทให้แก่โรงพยาบาลต่างๆโดยมียอดรวมจากการแลกแต้มทั้งหมด 1193150 แต้ม บริษัทสมทบทุนเพิ่มและส่งมอบเงินบริจาคจำนวน 2 ล้านบาทให้แก่โรงพยาบาลศูนย์ประจำภูมิภาคทั่วประเทศ เพื่อใช้ในการจัดซื้ออุปกรณ์การแพทย์รักษาผู้ป่วยโควิด-19นอกจากนี้ บริษัทยังให้การสนับสนุนและทำงานร่วมกับสถาบันการศึกษาในโครงการอื่นๆที่เกี่ยวข้องกับการรับมือกับการระบาดในครั้งนี้อย่างเต็มกำลัง เพื่อแสดงให้เห็นถึงความรักและน้ำใจที่คนไทยมีให้กัน นางวรรณิภา กล่าวเป็นอีกหนึ่งพลังความร่วมมือจากภาคเอกชนไทย ที่ร่วมใจกันสู้ภัยไวรัส โควิด-19 เพื่อให้ชาวไทยก้าวผ่านวิกฤติไปด้วยกัน.ทีมข่าวภูมิภาค รายงาน
วันนี้มนุษยชาติไม่เฉพาะในประเทศไทย แต่ทั่วทั้งโลกต้องประสบกับความทุกข์ยากอย่างแสนสาหัสจากการแพร่ระบาดของไวรัสโควิด-19 มีผู้ป่วยติดเชื้อทั่วโลกกว่า 2 ล้านคน และเสียชีวิตอีก 170000 กว่าคน
โอสถสภา,บริจาคเงินช่วยโควิด-19,วรรณิภา ภักดีบุตร,โควิด-19,เต๊กเฮงหยู,โครงการโอสถสภา พลังฮึดสู้เพื่อคนไทย,สนับสนุนหน่วยงานด้านสาธารณสุข,ข่าวทั่วไป